RAYEES
బాక్సింగ్‌లో రయీస్‌కు స్వర్ణo
హైదరాబాద్‌: జాతీయ సబ్‌ జూనియర్‌ పురుషుల బాక్సింగ్‌ చాంపియన్‌షిప్‌లో తెలంగాణ కుర్రాడు మొహహ్మద్‌ రయీస్‌ స్వర్ణం సాధించాడు. ఎల్‌బి స్టేడియంలో జరిగిన 46-48 కేజీల ఫైనల్‌ బౌట్‌లో రయీస్‌ 5-0తో బికాస్‌ (త్రిపుర)ఫై ఏక పక్షంగా విజయం సాధించాడు. మిగతా బౌట్లలో తెలంగాణ కుర్రాళ్లు రజతంతో తృప్తిపడ్డారు. 42- 44 కేజీల విభాగంలో కె.ఆంజనేయులు 0-5తో మీసాల రవి (జార్ఖండ్‌) చేతిలో, 52-54 కేజీల కేటగిరీ ఫైనల్లో మధుసూదన్‌ యాదవ్‌ 0-5తో అజ§్‌ు పటేల్‌ (రాజస్తాన్‌) చేతిలో పరాజయం చవిచూశారు. ఆంధ్రప్రదేశ్‌ బాక్సర్లలో జెర్రిపోతుల భానుప్రకాశ్‌, నెల్లి అభిరామ్‌ టైటిల్స్‌ సాధించగా బాలగణేష్‌ రన్నరప్‌గా నిలిచాడు. 36-38 కేజీల ఫైనల్లో భాను ప్రకాశ్‌ 5-0తో సాహిల్‌ సుభా (ఉత్తర ప్రదేశ్‌)పై, 40-42 కేజీల తుదిపోరులో అభిరామ్‌ 5-0తో రూపేశ్‌ కుమార్‌ (రాజస్తాన్‌)పై విజయం సాధించారు. 32-34 కేటగిరీ టైటిల్‌ పోరులో బాల గణేస్‌ 0-5తో మనీశ్‌ సింగ్‌ (ఢిల్లీ) చేతిలో కంగుతిన్నారు.